కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బ్యాటింగ్‌ రికార్డుల్ని కోహ్లి బ్రేక్ చేస్తాడు..!
క్రికెట్‌లోని అన్ని బ్యాటింగ్ రికార్డుల్ని భారత జట్టు కెప్టెన్ విరాట్ కోహ్లి బ్రేక్ చేయగలడని పాకిస్థాన్ మాజీ బౌలర్ వఖార్ యూనిస్ అభిప్రాయపడ్డాడు.
TNN | Updated:
Dec 24, 2017, 04:56PM IST
బ్యాటింగ్‌ రికార్డుల్ని కోహ్లి బ్రేక్ చేస్తాడు..!
క్రికెట్&zwnj;లోని అన్ని బ్యాటింగ్ రికార్డుల్ని భారత జట్టు కెప్టెన్ విరాట్ కోహ్లి బ్రేక్ చేయగలడని పాకిస్థాన్ మాజీ బౌలర్ వఖార్ యూనిస్ అభిప్రాయపడ్డాడు. బాలీవుడ్ నటి అనుష్క శర్మని ఇటీవల వివాహం చేసుకున్న విరాట్ కోహ్లి ప్రస్తుతం శ్రీలంకతో సిరీస్&zwnj;కి దూరంగా ఉంటున్న విషయం తెలిసిందే. అయితే.. జనవరి 5 నుంచి భారత్ జట్టు సుదీర్ఘ సిరీస్ కోసం దక్షిణాఫ్రికాలో పర్యటించనుంది. కఠినమైన ఈ సిరీస్&zwnj;లో భారత్ జట్టుని విరాట్ కోహ్లి ఎలా నడిపిస్తాడోననే చర్చ ఇప్పటికే మొదలైపోయింది. ఈ నేపథ్యంలో విరాట్ కోహ్లి బ్యాటింగ్ సామర్థ్యంపై వఖార్ మాట్లాడాడు.
&lsquo;విరాట్ కోహ్లి ఫిటెనెస్&zwnj;, ఆటని ఆస్వాదించే తీరు అమోఘం. క్రికెట్&zwnj;లోని అన్ని బ్యాటింగ్ రికార్డుల్ని బద్దలుకొట్టగలిగే ప్రతిభ అతనిలో ఉంది. ఇప్పటికే తాను అన్ని రికార్డుల్ని అందుకోగలనని కోహ్లి నిరూపించాడు&rsquo; అని వివరించాడు. కోహ్లిని సచిన్&zwnj;తో పోల్చడంపై పాకిస్థాన్ మాజీ బౌలర్ మాట్లాడుతూ &lsquo;సచిన్&zwnj;తో కలిసి నేను చాలా మ్యాచ్&zwnj;లు ఆడాను. ఇంకా చెప్పాలంటే పాకిస్థాన్&zwnj;పైనే అతను అరంగేట్రం చేశాడు. దీంతో సచిన్ కెరీర్ ఆరంభం నుంచి దిగ్గజ ఆటగాడిగా ఎదగడం వరకు నేను గమనించాను. అతనో అత్యుత్తమ బ్యాట్స్&zwnj;మెన్. సచిన్&zwnj;కి బౌలింగ్ చేయడం ఓ సవాల్&rsquo; అని వివరించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.